[{"text_idx": "#000001", "text": "Hen Bethau a Nwyddau Cartref"}, {"text_idx": "#000002", "text": "Mae'r ystafell werthu yng Nghanolfan Werthu Gaerwen yn cynnal arwerthiannau misol rheolaidd o Hen Bethau a Chelf Gain ac eitemau'r Cartref a Chasgladwy. Fel arfer cynhelir y rhain ar y dydd Iau cyntaf neu'r ail a'r dydd Iau olaf o bob mis."}, {"text_idx": "#000003", "text": "Cewch weld lotiau'r Ocsiwn Hen Bethau a Chelf Gain rhwng 9:30-12:30pm a 2:00-6:00pm ar y dydd Mercher cyn yr arwerthiant, yn ogystal ag ar fore'r ocsiwn o 8:30am."}, {"text_idx": "#000004", "text": "Cewch weld lotiau'r Ocsiwn Nwyddau i'r Cartref a Chasgladwy rhwng 2:00-5:00pm ar y dydd Mercher cyn yr arwerthiant, yn ogystal ag ar fore'r ocsiwn o 8:30am."}, {"text_idx": "#000005", "text": "Bydd yr ocsiwn yn dechrau am 10:00am ac yn parhau trwy'r dydd heb egwyl. Tuedda ein Harwerthwr werthu oddeutu 120 lot bob awr. Mae digonedd o lefydd parcio ar y safle a chyfleuster caffi."}, {"text_idx": "#000006", "text": "Cyflwyno eitemau i ocsiwn Morgan Evans\nRhaid i chi gwblhau ffurflen fynediad yn llawn. Gallwch lawrlwytho'r ffurflen fynediad ynghyd a\u0302'r telerau ac amodau drwy bwyso ar y ddolen hon. Fel arall, gallwch wneud cais i'r ffurflenni gael eu hanfon atoch chi drwy gysylltu a\u0302 swyddfa'r ystafell werthu ar 01248 421 582 (opsiwn 2)."}, {"text_idx": "#000007", "text": "Unwaith y byddwch wedi llenwi'ch ffurflen, gwnewch gopi ohoni i'ch cofnodion chi, a dychwelyd y copi gwreiddiol i Swyddfa'r Ystafell Werthu."}, {"text_idx": "#000008", "text": "Danfon eitemau i'r Ystafell Werthu\nUnwaith y byddwn wedi derbyn eich ffurflen, byddwn yn cysylltu a\u0302 chi i drafod dyddiadau ar gyfer danfon yr eitemau i'r Ystafell Werthu."}, {"text_idx": "#000009", "text": "Noder: Gallwn dderbyn eitemau ar ddyddiau/amseroedd derbyn dynodedig neu drwy apwyntiad cynharach yn unig."}, {"text_idx": "#000010", "text": "Os na allwch ddod a\u0302'ch eitemau i'r Ystafell Werthu neu os oes gennych eitemau sy'n anodd eu trin i'w gwerthu, gallwn roi manylion i chi o gwmni\u0308au lleol a all gasglu a danfon yr eitemau i ni."}, {"text_idx": "#000011", "text": "Unwaith y bydd eich eitemau yn cyrraedd yr Ystafell Werthu, rhoddir cod iddynt a fydd yn unigryw i'r Gwerthwr."}, {"text_idx": "#000012", "text": "Os ydych yn cyflwyno eitemau i'r ocsiwn Hen Bethau a Chelf Gain, cewch eich hysbysu o'r rhifau Lot a disgrifiad byr o'ch eitemau a chopi cwrteisi o'r catalog. (Nid yw'r gwasanaeth hwn ar gael i'r ocsiwn eitemau Cartref)."}, {"text_idx": "#000013", "text": "Ar adegau, gellir cyflwyno eitemau i'w gwerthu dros fwy nag un dyddiad ocsiwn."}, {"text_idx": "#000014", "text": "Nid oes angen i'r Gwerthwr fynychu'r ocsiwn, ond mae croeso iddo/iddi fynychu."}, {"text_idx": "#000015", "text": "Lotiau nad ydynt yn Gwerthu\nOs nad yw eich eitem yn gwerthu y tro cyntaf iddo gael ei gyflwyno i'w werthu, caiff ei gyflwyno am yr ail waith yn awtomatig. Fodd bynnag pan fo hyn yn digwydd, cyflwynir yr eitem heb isafswm pris. Os nad yw'r gwerthwr yn dymuno gwerthu'r eitem heb isafswm pris, bydd angen casglu'r eitem cyn pen dau ddiwrnod o'r ocsiwn gwreiddiol. Os nad yw eitemau yn gwerthu ar o\u0302l cael eu cyflwyno am yr ail waith, bydd angen i'r Gwerthwr gasglu'r eitemau nad ydynt wedi'u gwerthu cyn gynted a\u0302 phosibl."}, {"text_idx": "#000016", "text": "Tynnir 20% o gomisiwn oddi ar y pris gwerthu. Codir TAW, hefyd. Fel arfer bydd y Gwerthwr yn derbyn y taliad siec oddeutu deg diwrnod yn dilyn yr arwerthiant. Gellir trefnu taliad yn uniongyrchol i gyfrif banc drwy gytundeb cyn yr ocsiwn."}, {"text_idx": "#000017", "text": "Os ydych chi'n gwsmer newydd i'n hystafell werthu ac yn bwriadu gwneud cynnig ar eitem yn bersonol, bydd angen i chi adael eich manylion yn y swyddfa (sydd gyferbyn i'r llwyfan) o fewn yr ystafell werthu, yna cewch rif gwneud cynigion."}, {"text_idx": "#000018", "text": "Os ydych wedi dod o hyd i'n hocsiwn ar-lein a hoffech wneud cynnig ar eitem, anfonwch e-bost at gyda'ch manylion cyswllt llawn, gan gynnwys cod post, a rhifau ffo\u0302n cynradd ac eilradd. Yn ogystal, gofynnwn am ryw ffurf o brawf adnabod. Gall hyn fod ar ffurf bil gwasanaethau diweddar (yn dangos eich enw a'ch cyfeiriad), trwydded yrru neu basbort a\u0302 llun. Unwaith y byddwn wedi cadarnhau derbyn eich prawf adnabod, ni fydd gofyn i chi ei ddarparu yn y dyfodol."}, {"text_idx": "#000019", "text": "Cynigiwn bedair ffordd o wneud cynigion ar eitemau:"}, {"text_idx": "#000020", "text": "Yn Bersonol \u2013 pan fo cwsmer yn mynychu'r ystafell werthu i wneud cynnig ar lot.Cynnig Comisiwn/Cynnig Absennol \u2014 pan na allwch fynychu'r ocsiwn yn bersonol. Bydd yr Arwerthwr yn cynnig ar eich rhan.\nBydd angen i chi gwblhau Ffurflen Gynnig Comisiwn, yn nodi eich manylion cyswllt llawn, y lot yr hoffech roi cynnig arno a'ch cynnig uchaf. (Cofiwch gymryd i ystyriaeth y Premiwm Prynwyr o 20% a TAW fel y cyfanswm i'w dalu).\nGallwch lawrlwytho ffurflen Cynnig Absennol drwy bwyso yma\nOs ydych yn anfon eich ffurflen cynnig comisiwn drwy e-bost, byddwch yn ymwybodol y gall negeseuon e-bost fynd ar goll ac felly os nad ydych yn derbyn cadarnhad bod eich cynnig wedi'i dderbyn, ni fydd wedi'i drefnu ar eich cyfer.Llinell Ffo\u0302n \u2014 pan fo llinell ffo\u0302n wedi'i harchebu gan gynigiwr."}, {"text_idx": "#000021", "text": "Bydd aelod o staff yn ffonio'r rhif cyswllt cynradd ychydig funudau cyn y cyflwynir y lot y dymunwch roi cynnig arno. Yna byddant yn eich tywys drwy'r cynigion, gan roi cyfle i chi roi cynnig ar y lot.\nYn anffodus, prin yw'r nifer o linellau ffo\u0302n sydd ar gael yn y cyfleuster hwn. Cynigiwn y cyfleuster hwn i eitemau sy'n dueddol o werthu am \u00a3200 neu ragor yn unig.Cynnig byw \u2014 cyfleuster sy'n eich caniata\u0301u chi i wneud cynigion a gwrando ar ein hocsiwn Hen Bethau o'ch cartref."}, {"text_idx": "#000022", "text": "Rydym yn cydweithio a\u0302 The Sale Room sy'n ymdrin ag amrywiaeth o ocsiynau arbenigol a hen bethau ledled y DU.\nMae The Sale Room yn wahanol i sawl darparwr arall gan ei fod yn rhoi'r opsiwn i chi dalu ta\u0302l o 3%. Am ragor o wybodaeth pwyswch ar y ddolen ganlynol \nByddwch yn ymwybodol bod angen i ni gydymffurfio a\u0302 Hawliau Ailwerthu Artistiaid. Cliciwch yma i lawrlwytho PDF am ragor o wybodaeth.\nOs byddwch yn llwyddiannus gyda'ch cynnig comisiwn neu ffo\u0302n, bydd rhywun yn cysylltu a\u0302 chi ar ddiwedd yr ocsiwn i drafod gofynion talu, casglu neu bostio a phacio."}, {"text_idx": "#000023", "text": "Talu \u2014 Os mai chi yw cynigiwr llwyddiannus y lot(iau), bydd angen talu ar ddiwrnod yr arwerthiant."}, {"text_idx": "#000024", "text": "Gellir talu gydag arian parod, siec neu gerdyn debyd. Derbyniwn daliadau drwy gardiau credyd."}, {"text_idx": "#000025", "text": "Casglu \u2014 Gofynnwn i'r nwyddau sydd wedi'u prynu gael eu symud o'r Ystafell Werthu cyn gynted ag y bo'r taliad wedi'i wneud."}, {"text_idx": "#000026", "text": "Nid oes gennym ein trafnidiaeth ein hunain, felly ni allwn gynnig gwasanaeth danfon nwyddau sydd wedi'u prynu. Fodd bynnag, mae gennym rifau cyswllt cludwyr lleol sy'n hapus i roi dyfynbris am y math yma o waith."}, {"text_idx": "#000027", "text": "Pacio a phostio \u2014 Cynigiwn gyfleuster pacio a phostio i gynigwyr lotiau llai na all gasglu eu heitemau. Danfonwch neges at am ragor o wybodaeth."}]